runetrust/blame-folketinget-dk huggingface dataset:
Knud Erik Hansen (SF), 2000-03-16:
Det kan godt være, at vi så kan lave nogle andre regler, så vi kan komme jer i møde, for der er brug for, at vi får bygget nogle flere boliger. Og tilsvarende også til boligministeren omkring det, om man overhovedet kan få kommunerne til at lave det her: Jeg ville da glæde mig, hvis boligministeren kan have nogle forhandlinger med Kommunernes Landsforening, der sikrer, at vi får en bedre fordeling.
Kristian Thulesen Dahl (DF), 1999-12-16:
Så må jeg sige med hensyn til det med ældreboliger, at det, der sådan set var min pointe, var jo ikke, at det er et enten-eller, men hvis vi skal tale om, at ældre skal mulighed for at bo i egnet bolig - altså jeg havde nær sagt: det udtryk, man bruger, når flygtninge skal have bolig ude i kommunerne - hvis bare vi anvendte det over for de ældre, blev man nødt til at bygge nogle flere plejehjemspladser, for der er altså nogle ældre, som efterspørger egentlige plejehjemspladser.
Carsten Bach (LA), 2018-05-22:
Jeg vil så gerne starte med at citere dyreværnslovens kapitel 1, Generelle bestemmelser, § 1: »Dyr er levende væsener og skal behandles forsvarligt og beskyttes bedst muligt mod smerte, lidelse, angst, varigt men og væsentlig ulempe.« Vilde dyr hører til i vild natur og ikke i en cirkusmanege.
Lars Kramer Mikkelsen (S), 1999-02-11:
og nu er den så blevet nedsat til 4 år. Jeg er ret sikker på, at en hvilken som helst socialdemokrat er parat til at diskutere og tage en debat med hr. Frank Aaen om kvaliteten i det at have arbejde, livskvaliteten for et menneske i at have arbejde, kontra det at være på dagpenge. Men jeg havde egentlig den opfattelse, at vi i Socialdemokratiet og Enhedslisten faktisk var enige om, at det var et positivt ladet begreb, et positivt ladet ord at have arbejde.
Tom Behnke (FRI), 2000-04-11:
Men det forunderlige ved det er jo, at samtidig med, at man bruger det argument, at man vil dræne de offentlige sygehuse for personale, hører vi også, at man sådan med bitter stemmeføring siger, at de, der arbejder på de private hospitaler, jo er nogle, som arbejder i den offentlige sektor og så bruger deres fritid på de private hospitaler.
Pia Gjellerup (S), 2002-05-22:
Jeg skal så her til sidst samlet takke statsministeren for at have beskrevet meget tydeligt nu her efter nogle ugers forløb fra starten af april, at grønthøsteren, som skulle være kørt i garage, kører lystigt, forprogrammeret med 3, 5 og 7 pct. i de kommende år, og at der ikke bliver nogen større åbenhed om finanslovprocessen op til fremsættelsen, ikke andet end at man i hvert tilfælde ikke vil gentage den, kan man sige, noget ubehagelige procedure, som under alle omstændigheder var et problem for alle i forbindelse med en så kort proces, som der var tid til efter valget. Så man vil vende tilbage til en god håndtering, som vi har kendt den før, men i øvrigt er der ikke noget nyt under solen.
Pia Adelsteen (DF), 2013-05-24:
Hvis man giver dem arbejdstagerrettigheder, ved jeg godt, for det har vi diskuteret mange gange, at det ikke har noget at gøre med, at min datter skal i praktik som prostitueret, for vi er også alle sammen enige om, at det her er specielt, så det er slet ikke sådan nogle ting, vi skal have ind over.
Marie Krarup (DF), 2020-10-23:
Men der er andre politikere og politiske partier, der ønsker, at denne mulighed eksisterer, og det vil sige, at hvis man kan komme med en lægeerklæring, der viser, at man ikke kan lære dansk, kan man få sin sag op i Indfødsretsudvalget, hvor der indtil for nylig var meget, meget stor sandsynlighed for, at man så også automatisk ville få et statsborgerskab.
Line Barfod (EL), 2006-12-05:
Hvis man har en statsminister, der går ud og siger, at man går i krig på humanitært grundlag, og at man sikrer overholdelse af Genèvekonventionerne, men der reelt sker det stik modsatte, så undergraver man den kamp, man er gået i gang med, for hvordan skal befolkningerne i de lande så tro på, at man faktisk mener det?
Troels Lund Poulsen (V), 2018-05-17:
Sagsbehandleren skal i langt højere grad have frihed til og mulighed for at lytte til de lediges egne ønsker og tilrettelægge et individuelt forløb – jo alt sammen noget, som jeg i hvert fald tidligere har lyttet mig til også er ting, Alternativet er optaget af.
Finn Sørensen (EL), 2017-04-28:
Der har været en tv-udsendelse i TV 2 med nogle kedelige eksempler på, hvordan nogle mennesker har forholdt sig til et praktikforløb, hvilket får ordføreren for Dansk Folkeparti til at sige følgende generalisering om en hel befolkningsgruppe, nemlig ikkevestlige flygtninge og indvandrere, og jeg citerer: Man vil gerne rage til sig af sociale ydelser, men man vil ikke arbejde.
Erling Bonnesen (V), 2015-05-19:
Det har vi da i hvert fald ikke, det har jeg ikke noget imod, altså at der er en arbejdsgruppe, der kigger på det og får analyseret de her ting, som der er tilkendegivet, og så må vi da se, hvad der kommer ud af en arbejdsgruppe, og så må vi forholde os til det, når det foreligger.
Per Clausen (EL), 2012-04-20:
Vi er selvfølgelig ikke helt sikre på, om regeringen i virkeligheden ønsker at gå længere ad den her vej, end man har lagt op til i lovforslaget, så EU's modstand måske er en bekvem undskyldning, men det skal vi nok finde ud af i det arbejde, som skal gennemføres i forbindelse med udvalgsarbejdet.
Benedikte Kiær (KF), 2012-05-30:
Hos os er der ingen tvivl om, at vi har brug for reformer, og her efter 8 måneder med en rød regering kan vi blot konstatere, at udfordringen er blevet større på grund af ekstra skatter og afgifter for godt 6 mia. kr., et arbejdsudbud, der effektivt er reduceret med 5.000 personer, og en politik, der sender arbejdspladser ud af landet.
May-Britt Kattrup (LA), 2015-12-18:
Skal jeg forstå ordføreren på den måde, at man egentlig godt kan se, at det ville virke at afkriminalisere, men at man bare synes, at det er en falliterklæring at give op, for nu har man sagt, at sådan vil man gøre, og så er det en falliterklæring at give op?
Morten Bødskov (S), 2021-02-11:
Vi ønsker fra regeringens side, og det er også det, et bredt flertal i Folketinget gentagne gange har understreget, at virksomhederne kommer så godt som overhovedet muligt igennem den krise, vi står i, og derfor foreslår vi så med det her lovforslag som sagt at iværksætte en række yderligere likviditetstiltag.
Marlene Borst Hansen (RV), 2014-03-14:
Nogle af de flygtninge, som sidder i flygtningelejre rundtomkring i verden, venter på at komme til et land, hvor de kan få beskyttelse, og nogle af de allermest sårbare af dem er faktisk lige præcis en gruppe mennesker, som vi i Danmark kan tilbyde rigtig gode forhold.
Aaja Chemnitz Larsen (IA), 2017-05-23:
For når man bor i Grønland, kan man opleve, at man f.eks. som dansktalende grønlænder, som jeg jo også er, og som er den gruppe, som jeg repræsenterer, i virkeligheden er den gruppe, som er midtimellem, og som måske indimellem også bliver allermest udskældt.
Ole Stavad (S), 1999-04-13:
Det er også et svar til fru Mariann Fischer Boel og andre, der har været inde på tillægget på de 1½ pct. pr. kvartal som følge af, at man ikke betaler registreringsafgiften én gang, men betaler den løbende: Det er jo netop for at sikre, at vi ikke giver en konkurrenceevneforbedring for virksomhederne i udlandet i forhold til danske virksomheder.
Pia Olsen Dyhr (SF), 2014-12-12:
Jeg er glad for, at Dansk Folkeparti synes, det er en vigtig diskussion, og derfor vil jeg også godt spørge Dansk Folkeparti om noget: Synes Dansk Folkeparti, at det er rimeligt, at 3F'eren de sidste 10 år har fået en lønstigning på 0,5 pct., mens direktøren i gennemsnit har fået en lønstigning på 23,3 pct.?
Lene Espersen (KF), 2003-05-05:
Nogle af disse emner hører under fødevareministeren, og jeg har derfor indhentet en udtalelse fra Fødevareministeriet, hvori man fra Fødevareministeriets side bemærker, at det med hensyn til vaccination ikke fremgår klart af beslutningsforslaget, om der skal være tale om lovmæssige bestemmelser, eller om det er tanken ved hjælp af vejledninger el.lign. at informere katteejere om mulighederne for vaccination.
Hans Kristian Skibby (DF), 2021-10-13:
Men i det her tilfælde mener Dansk Folkeparti, at det er sund fornuft, at man giver en minister bemyndigelse til, som det også bliver præciseret, netop at kunne handle hurtigt i krisesituationer, hvor der kan være både udenrigspolitiske og sikkerhedspolitiske hensyn og også miljømæssige ting, der kan ligge til baggrund for, at man vil give et strakspåbud eller udstede en bekendtgørelse med øjeblikkelig virkning.
Line Barfod (EL), 2006-11-24:
Først skal jeg høre, om jeg forstod ordføreren korrekt, at også hun mener, at der er mange ting, vi skal have undersøgt nærmere, og at der derfor er brug for længere tid end de få uger, der er tilbage, inden Folketinget skulle vedtage det her, hvis det skulle træde i kraft pr. 1. januar, og at vi derfor bliver nødt til at tage os ordentlig tid til at få belyst forslaget.
Jann Sjursen (KD), 2004-04-13:
Det andet argument er gået på en afgræsning i det beslutningsforslag, som Kristendemokraterne har fremsat, som jo i virkeligheden har et dobbelt sigte, som flere af ordførerne også har været inde på, nemlig for det første at se på den nationale udviklingsbistand og for det andet at se det i en international sammenhæng.
Søren Søndergaard (EL), 2001-05-17:
Jo, vist er det rimeligt, at vi får et eftervederlag i en situation, hvor vi måske med kun 3 ugers varsel har mistet vores folketingsmandat og dermed vores folketingsløn, men hvorfor skal nogle af os have dobbelt løn i op til 1 år, efter at vi har forladt Folketinget? Det er ikke rimeligt, og det er ikke anstændigt, og selv om det her forslag bliver stemt ned med et brag om lidt, så bliver det hverken mere rimeligt eller mere anstændigt.
Martin Henriksen (DF), 2016-05-03:
Men hvis vi holder os til dem, der fik en opholdstilladelse, vil jeg spørge: Er det fru Sofie Carsten Nielsens vurdering og Det Radikale Venstres vurdering, at 80.000 personer, der er indvandret til Danmark om året og får en opholdstilladelse, er et passende niveau?
Jytte Andersen (S), 2000-05-05:
en meget polemisk diskussion med hr. Keld Albrechtsen, for det føler jeg ikke trang til, i hvert fald ikke i dette øjeblik - at sige, at konsekvensen af Enhedslistens meget stærke forbehold i en situation, hvor denne aftale ikke kunne blive realiseret, tror jeg egentlig ikke, Enhedslisten selv dybest set ville være interesseret i.
Lissa Mathiasen (S), 2003-09-04:
Men som jeg også gjorde opmærksom på i forbindelse med førstebehandlingen, tager forslaget ikke stilling til forholdet til børneloven, hvorefter en mand under visse omstændigheder har ret til at få prøvet, om han er far til barnet, såfremt han anmoder om det inden for 6 måneder.
Pernille Vermund (NB), 2020-05-19:
Tilsvarende kan man jo spørge sig selv, om vores ret til at forsamle os, om vores ret til at ytre os er blevet forstærket, eller om den er blevet mindsket i de årtier, hvor en stor tilstrømning af udlændinge, som jo ikke nyder og respekterer de værdier, er kommet hertil, og hvor vi i dag har problemer med, at det jødiske samfund skal leve med de vilkår, de lever under, og forsamlinger trues til at blive lukket – så sent som i weekenden, hvor to forsamlinger måtte afbrydes på grund af vold.
Nick Hækkerup (S), 2015-02-19:
Venstres ordfører rejste spørgsmålet om vævslovgivningen, og det er jeg ikke i tvivl om at vi vil kunne udrede undervejs i udvalgsbehandlingen, ligesom Liberal Alliances ordfører rejste spørgsmålet om gebyrmulighederne, hvad vi selvfølgelig også kan løse undervejs i det fortsatte lovbehandlingsforløb.
Erling Bonnesen (V), 2024-01-09:
Og så skal vi bare have i baghovedet, at vi må have tillid til, at det i de her situationer mange gange er regionerne og kommunerne, der med deres faglige apparater må gennemføre de her faglige vurderinger, der skal til, når der fra tid til anden kommer nogle ønsker om at lave nogle konkrete aktiviteter de pågældende steder.
René Gade (ALT), 2018-05-08:
Der er blevet nævnt 1,5 mia. kr. i udsving – det var noget, der stod nævnt i et høringssvar og ikke i selve lovforslaget, i hvert fald ikke sådan som jeg læste det – så jeg ser frem til en teknisk gennemgang, og så håber jeg, at vi kan lande på et positivt svar, et ja på trods af fejl og mangler.
Bodil Kornbek (KRF), 2002-04-10:
I den forbindelse vil jeg gerne spørge ministeren, om ministeren vil tage initiativ til, at der inden udgangen af maj måned iværksættes en grundig undersøgelse af, hvorvidt pornografi i det offentlige rum i Danmark har indflydelse på danskernes opfattelse af kønsroller, og i givet fald hvilken kønsrolleopfattelse pornografien giver anledning til.
Runa Friis Hansen (EL), 2024-04-02:
Psykiatrifonden angiver i deres høringssvar, at det er vanskeligt at forestille sig, at den økonomiske ramme er tilstrækkelig i forhold til tilbuddet, da estimatet for målgruppens størrelse er meget usikkert, hvilket stiller kommunerne i en vanskelig situation i forhold til personale og økonomiske ressourcer.
Peter Skaarup (DF), 1999-04-21:
kraftigt, at Folketinget ikke er blevet bedre informeret om det, hverken her i Folketingssalen i fredags, hvor vi diskuterede de ting, eller i Nævnet, hvor vi flere gange har haft sagen på dagsordenen gennem den seneste tid. I det hele taget kan det undre os, når vi tænker på den logik, regeringen hidtil har brugt i forbindelse med debatten om det danske militære engagement i Kosovo.
Jacob Buksti (S), 1999-05-27:
Gør det da ikke indtryk på hr. Anders Fogh Rasmussen, når f.eks. Børsens Nyhedsmagasin for et stykke tid siden kunne omtale den tanke som »de borgerlige tosserier«, for realiteterne er jo, at eksporterhvervene slet ikke har den nødvendige kapacitet netop nu, og at en voldsom satsning på denne sektor straks ville føre til et alvorligt lønpres på den totale økonomi?
Ole Sohn (SF), 2007-03-29:
Ud over konkurrenceudsættelse, som Dansk Folkeparti har sagt ja til og har sagt ja til at styrke, og hvor Dansk Folkeparti på trods, hen over hovederne på kommunerne har givet de øvrige to partier i regeringen tilsagn om, at hvis ikke kommunerne af sig selv laver al papirarbejdet til konkurrenceudsættelse, vil regeringen og Dansk Folkeparti bære ved til, så er virkeligheden jo alle de kontrolforanstaltninger, der er i ældreomsorgen, i jobcentrene, i folkeskolen osv. osv.
Anders Mølgaard (V), 1998-10-27:
Når ministeren i forslag til lovændring skriver, at ændringen dermed tilvejebringer klar hjemmel til videreførelse af praksis, skal jeg derfor spørge: Er det således ministerens hensigt at sikre sig hjemmel til at videreføre den eksisterende læseplanspraksis, der er i tvivlsom overensstemmelse med de politiske intentioner bag lovgivningen, eller agter ministeren tværtimod at benytte denne lejlighed ved behandlingen til at sikre læseplaner i overensstemmelse med de oprindelige formuleringer i betænkning og bemærkninger, således at læseplanerne fremover alene vil fastlægge en entydig beskrivelse af det faglige indhold for de enkelte forløb, mens der henvises til en undervisningsvejledning med streg under vejledning til at drøfte og foreslå givne undervisningsmetoder? Tilsvarende vil jeg gerne spørge - og det får ministeren selvfølgelig også mulighed for at svare på skriftligt -
Morten Messerschmidt (DF), 2023-06-01:
Når vi så er optagede af problemerne med manglen på arbejdskraft, må det være en kær pligt at tænke en lille smule ud af boksen, altså hvordan man i sin afdeling, inden for sit ressort, kan sikre, at dem, der er på arbejdsmarkedet, og som leverer en fantastisk indsats, så bare bliver ved lidt længere.
Carl Valentin (SF), 2020-01-09:
Vi var også et af de partier, som i 2013 indførte, at forsyningsselskaberne kunne indgå med 100 pct. finansiering, den såkaldte 100-procentsmedfinansieringsordning, når der skulle udføres overfladeløsninger i kommunerne som en del af klimatilpasningen.
Klaus Hækkerup (S), 2000-05-17:
Og så må vi spørge os selv i dette Folketing: Hvorfor så ikke vente og se udviklingen, før vi tager stilling? Dertil kommer, at vi ved, at halvdelen af den danske befolkning er skeptisk eller kritisk over for udviklingen i EU, og vi har efter min mening ikke brug for at splitte befolkningen i vort land yderligere ved at tvinge den til nu at tage stilling til et spørgsmål, som vi lige så godt kan vente med at tage stilling til, til vi har set resultatet af den faktiske udvikling i eurolandene. Det rigtige tidspunkt for en folkeafstemning som den nu foreslåede ligger, sådan som jeg kan se det i dag, om 5, 6 eller 7 år.
Rasmus Horn Langhoff (S), 2017-03-29:
I den forbindelse kan det jo både undre og bekymre, at regeringen planlægger at nedlægge KVINFO's mentornetværk i den her forbindelse – det her prisbelønnede netværk, som hr. Bertel Haarder, som fru Pia Allerslev, og som mange andre fornuftige mennesker har kæmpet for at bevare, og som gang på gang bliver rost og fremhævet som best practice i både OECD, ILO og EU, og som er blevet hædret med Integrationsministeriets integrationspris, og som har skabt flotte integrationsresultater for minoritetskvinder herhjemme.
Pelle Dragsted (EL), 2017-12-14:
Så vil jeg egentlig bare spørge ordføreren, for jeg ved jo, at ordførerens parti er meget optaget af både almindelige boligejeres økonomi og sådan set også af små erhvervsdrivendes økonomi, om ordføreren erkender, at for mange små erhvervsdrivende har de stigende udgifter til bidragssatser langt oversteget, hvad ordførerens parti har sikret gennem lavere skatter.
Hans Kristian Skibby (DF), 2010-05-20:
Men jeg vil gerne spørge endnu en gang: Vil Enhedslisten så gå med til, at der var rimelighed også for 3F-ansatte, altså at det var rimeligt, at man, hvis man kandiderede til et byråd for Dansk Folkeparti eller Venstre i en kommune, hvor der var en 3F-afdeling, så ville få tilskud, lige så vel som hvis der blev givet tilskud til en kandidat fra Enhedslisten?
Margrethe Vestager (RV), 2004-10-20:
Tværtimod tror vi, at der under overskriften »Gennemsigtighed og åbenhed« kunne arbejdes langt mere offensivt med samarbejde og med en diskussion af, hvad vi gør for at gøre det bedre, sådan at det er læringen og læringsprocessen frem for det tal, vi sætter på resultatet, der bliver sat til diskussion.
Villy Søvndal (SF), 2004-11-19:
De private får via bemærkningerne lov til at sige, at den her opgave er besværlig for dem, og det kan de ikke, for nu skal man værne om den private institutions ret til at tjene rigtig mange penge, og i den sammenhæng er handicappede børn selvfølgelig besværlige ligesom andre børn.
Zenia Stampe (RV), 2014-01-30:
Jeg mener faktisk, at det er en ret god handlemulighed, for jeg har en forventning om, hvad enten det er en socialdemokratisk statsminister, en Venstrestatsminister, en Enhedslistestatsminister eller en Dansk Folkeparti-statsminister, at man selvfølgelig reagerer, hvis man finder ud af, at der foregår ulovlig overvågning i Danmark.
Mette Frederiksen (S), 2025-10-09:
På det konkrete spørgsmål er vores svar nej, og det har både at gøre med, at vi mener, at vi kan hjælpe flere i nærområdet, men det har selvfølgelig også at gøre med, at den integrationsopgave, som tidligere er fulgt af indvandring af palæstinensiske mindretal, simpelt hen er for stor en opgave, og konsekvenserne har været for alvorlige.
Jens Løgstrup Madsen (V), 1998-01-14:
»Hvilke hensyn til almenvellet søgte trafikministeren at varetage, da ministeren fremsatte forslag til lov om taxakørsel m.v. indeholdende en bestemmelse, som nægter personer, som ikke er statsborgere i Danmark eller et EU-land, adgang til at få bevilling til taxakørsel, og da ministeren den 16. december 1997 udstedte bekendtgørelse om taxakørsel m.v. indeholdende en bestemmelse om at kræve dansk indfødsret eller statsborgerskab i et EU-land for at kunne arbejde som taxachauffør?«
Kristian Thulesen Dahl (DF), 2001-05-15:
Jeg har sådan set kun et enkelt hængeparti fra den runde, jeg havde i forbindelse med mit ordførerindlæg, hvor fru Grete Schødts og hr. Jørn Pedersen tog meget på vej over, at jeg påstod, at Socialdemokratiet og regeringen har anvendt udtrykket ældrebyrde i sine publikationer og i sine udtalelser.
Claus Larsen-Jensen (S), 2000-08-24:
Jeg vil bare sige, at når jeg hugger lidt, er det faktisk, fordi Folkebevægelsen rent faktisk forleden dag i en vedtagelse i deres forretningsudvalg den 30. juli 2000 siger, at det må være en naturlig følge af et nej til euroen, at den danske regering opsiger den aftale med ECB, som binder den danske krone til euroen, osv. osv.
Connie Hedegaard (KF), 2009-05-11:
Det er vores arbejdsmetode, og når vi så har fået det, vil regeringen i slutningen af næste år eller i begyndelsen af 2011, altså i denne valgperiode, fremlægge et konkret bud på, hvornår og hvordan vi kan nå målet om at blive uafhængige af fossile brændsler.
Maja Panduro (S), 2014-10-09:
Men vil hr. Kristian Thulesen Dahl og Dansk Folkeparti så stille som krav til hr. Lars Løkke Rasmussen, at det offentlige forbrug skal vokse med 0,8 pct. svarende til 4 mia. kr. om året, sådan som vi kan forstå at Dansk Folkeparti vil?
Kim Behnke (FRI), 2001-01-12:
I forbindelse med behandlingen af finansloven for 2001 blev der stillet et ændringsforslag, som gik ud på at fjerne en hjemmel hos ministeren - i det her tilfælde ikke skatteministeren, men miljø- og energiministeren - til at flytte penge fra disse energispareformål over til andre formål. Den debat, der udspandt sig i Folketinget på det tidspunkt, tog det udgangspunkt, at man fra regeringens side mente, at sådan havde det slet ikke været tilfældet.
Marianne Jelved (RV), 2002-05-28:
Det er for så vidt rigtigt, og jeg pegede jo selv på, at der er nogle uhensigtsmæssige strukturer i søgningsmønsteret og også i den måde, hvorpå forskellige mennesker, der skal i uddannelsesforløb, kommer i revalidering og kommer ind på områder, hvor det virker udsigtsløst.
Anders Fogh Rasmussen (V), 2007-05-02:
Altså, en folketingskandidat for Enhedslisten bliver spurgt, om hun kan svare ja eller nej til, om hun er imod dødsstraf, og dertil lyder svaret: Jeg synes ikke, at verden er så firkantet, at jeg bare kan svare ja eller nej på det spørgsmål.
Kirsten Normann Andersen (SF), 2020-03-26:
Jeg skal bare høre, om ordføreren er enig i, at det, vi giver mulighed for med den her lovgivning, er en hjemmel til, at man kan træffe beslutninger om f.eks. at ændre antallet af mennesker, der skal mødes, i øvrigt ligesom de har gjort det i rigtig mange andre lande, hvor situationen ser meget mere alvorlig ud, end den heldigvis gør for os i Danmark lige nu.
Pernille Skipper (EL), 2016-12-02:
Jeg skal med det samme beklage, hvis jeg på nogen måde har fået det til at lyde, som om jeg har et problem med frivillighed – særlig da i forhold til medborgere, som har en hel masse at bidrage med og en hel masse styrker, men som måske ikke lige passer ind i det gængse arbejdsmarked.
Mads Olsen (SF), 2023-12-21:
Som 21-årig står jeg her i dag som repræsentant ikke kun for mine vælgere, men også for en ungdomsgeneration, der er historisk presset, og en af de ting, der ville kunne hjælpe, var jo, at man ikke brugte de her midler på at give skattelettelser til ejendomsspekulanter, men at man brugte dem til julehjælp til de fattige børn og unge, som har brug for det her.
Jesper Petersen (SF), 2012-03-20:
Jo, men hr. Leif Mikkelsen ved jo godt, at det hænger sådan sammen, at når der ikke kommer de penge ind, som man havde forudsat, f.eks. fordi der ikke bliver lavet en trængselsring, så har man selvfølgelig heller ikke de penge at gøre godt med.
Tom Behnke (KF), 2011-02-03:
– ordmæssige oprydning, der kommer til at ske i det samarbejde, der er mellem PTU og Retslægerådet, forventer jeg mig også rigtig meget af, så vi på den ene side er sikre på, at når vi kommunikerer, eller rettere, ikke vi, men Retslægerådet og domstolene kommunikerer, så ved man, hvad det er, der bliver kommunikeret.
Astrid Krag (S), 2013-04-10:
Men jeg vil sige, at jeg er meget enig med spørgeren i, at vi skal være rigtig optaget af det, der på fagsprog hedder polyfarmaci, altså det, at der er borgere, der er afhængige af flere forskellige slags medicin, og hvad det kan betyde af bivirkninger, at man er på flere forskellige slags medicin.